
Nr.9

7.p.
Par dalību biedrības “Pierīgas partnerība” izsludinātā atklātā projektu konkursa                 6. kārtā 2.2. rīcībā “Atbalsts jauniešu iniciatīvām”
Tiek dots vārds: Andrim Bergam 

Biedrība “Pierīgas partnerība” ir izsludinājusi atklāta projektu konkursa 6. kārtu Kopējās lauksaimniecības politikas intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19), aktivitātē “Kopienu spēcinošas un vietas attīstību sekmējošas iniciatīvas”, Sabiedrības virzītas vietējās attīstības stratēģijas 2023.–2027. gadam 2.2. rīcībā “Atbalsts jauniešu iniciatīvām”. Projektu iesniegumu pieņemšana noteikta no 2026. gada 28. septembra līdz 27. oktobrim.

Olaines novada pašvaldība plāno iesniegt projektu “Jauniešu sporta festivālu cikls Olaines novadā”, kura ietvaros paredzēts iesaistīt jauniešus sporta festivālu plānošanā un īstenošanā Medemciemā, Jaunolainē, Jāņupē un Gaismās, nodrošinot jauniešiem mentoru un jaunatnes darbinieku atbalstu, kā arī kopīgu projekta izvērtēšanu. 

Projekta mērķis ir veicināt Olaines novada jauniešu aktīvu līdzdalību un iniciatīvu, iesaistot jauniešus sporta festivālu plānošanā un īstenošanā Medemciemā, Jaunolainē, Jāņupē un Gaismās, tādējādi neformālās izglītības ceļā attīstot jauniešu prasmes, zināšanas un kompetences.

Projekta īstenošanas termiņš saskaņā ar projektu konkursa nosacījumiem ir līdz 18 mēnešiem no Lauku atbalsta dienesta lēmuma pieņemšanas par projekta iesnieguma apstiprināšanu. Projekta aktivitātes plānots īstenot no 2027. gada aprīļa līdz 2027. gada augustam.

Projekta kopējās attiecināmās izmaksas ir 6000,00 EUR, atbalsta intensitāte – 100 %. Atbalsts tiek izmaksāts divās daļās – 80 % pēc projekta apstiprināšanas un 20 % pēc projekta pilnīgas īstenošanas un noslēguma pārskata iesniegšanas. Projekta īstenošanai nepieciešams nodrošināt pašvaldības priekšfinansējumu 20 % apmērā jeb 1200,00 EUR.

Ņemot vērā iepriekš minēto, Finanšu jautājumu komitejas 2026.gada 23.septembra sēdes protokolu Nr. 9 un, pamatojoties uz Pašvaldību likuma 4.panta pirmās daļas 8.punktu, Jaunatnes likuma 5.panta pirmo daļu un 8.panta pirmo daļu, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Atbalstīt Olaines novada pašvaldības dalību biedrības “Pierīgas partnerība” izsludinātā atklātā projektu konkursa 6. kārtā 2.2. rīcībā “Atbalsts jauniešu iniciatīvām”, iesniedzot projekta iesniegumu jauniešu iniciatīvu īstenošanai Olaines novadā. 
2. Projekta apstiprināšanas gadījumā nodrošināt projekta īstenošanai nepieciešamo priekšfinansējumu 20 % apmērā jeb 1200,00 EUR (viens tūkstotis divi simti euro un 00 centi) no Olaines novada pašvaldības budžeta līdzekļiem.

3. Uzdot Olaines novada pašvaldības Izglītības un kultūras nodaļai sadarbībā ar Attīstības nodaļu nodrošināt projekta iesnieguma sagatavošanu un iesniegšanu.

4. Deleģēt projekta īstenošanai Olaines novada pašvaldības jaunatnes lietu speciālisti Kristu Violu Vanagu.
Sēdes vadītājs








A.Bergs

